Aproximativ 13.000 de persoane au fost vaccinate în ultimele 24 de ore.
Aproape 13.000 de persoane au fost vaccinate în ultimele 24 de ore, conform statisticii realizate de Comitetul Național de Coordonare a Activităților privind Vaccinarea împotriva COVID-19. 12.996 de persoane au fost vaccinate în ultimele 24 de ore. În total, 5.161.459 de români au fost vaccinați de la începutul campaniei, 5.033.534 dintre aceștia având schema completă.
Comitetul Național de Coordonare a Activităților privind Vaccinarea împotriva COVID-19 anunță că, potrivit datelor furnizate de Institutul Național de Sănătate Publică, prin aplicația Registrul Electronic Național al Vaccinărilor, joi, la ora 17.00, situația vaccinărilor în România este următoarea: numărul total de doze administrate de vaccin împotriva COVID-19 (începând cu data de 27 decembrie 2020) a ajuns la 9.640.934.Sursa Foto: CNCAVAu fost utilizate 7.506.408 doze Pfizer BioNTech, 731.137 de doze Moderna, 849.100 de doze AstraZeneca și 554.059 de doze Johnson&Johnson.În ultimele 24 de ore au fost patru reacții comune și minore la vaccinare.În ceea ce privește numărul total de reacții adverse înregistrate la nivelul centrelor de vaccinare, începând din 27 decembrie 2020, sunt 16.938 de reacții comune și minore.